AIŠKINAMASIS RAŠTAS

Dėl savivaldybės turto perdavimo Molėtų rajono ugdymo įstaigoms

**1. Parengto tarybos sprendimo projekto tikslai ir uždaviniai**

Lietuvos Respublikos sveikatos apsaugos ministerija, VšĮ Centrinė projektų valdymo agentūra ir Panevėžio rajono savivaldybės visuomenės sveikatos centras 2014 m. rugpjūčio 22 d. pasirašė projekto „Sveikatos priežiūros paslaugų teikimo Molėtų, Panevėžio ir Utenos rajonų mokyklose ir ikimokyklinio ugdymo įstaigose gerinimas“ įgyvendinimo jungtinės veiklos (partnerystės) sutartį Nr. 20/SA-14-23, o 2015 m. kovo 31 d. sudarė projekto „Sveikatos priežiūros paslaugų teikimo Molėtų, Panevėžio ir Utenos rajonų mokyklose ir ikimokyklinio ugdymo įstaigose gerinimas“ (toliau – Projektas) įgyvendinimo sutartį Nr. 2015/-4-920/S-69 (toliau – Sutartis). Projekto partneriu yra Molėtų rajono savivaldybės administracija. Įgyvendindamas Sutartį Panevėžio rajono savivaldybės visuomenės sveikatos centras nupirko priemones sveikatinimo veikloms organizuoti. Penkioms Molėtų rajono mokykloms ir vienai ikimokyklinei įstaigai iš viso nupirkta priemonių už 8991,36 Eur. Pagal šį Projektą ugdymo įstaigoms jau perduota priemonių už 18332,18 Eur.

Pagal Projekto nuostatas įgytas turtas tampa Molėtų rajono savivaldybės nuosavybe. Siekiant Savivaldybės turtą tinkamai apskaityti ir naudoti pagal paskirtį, apdrausti ir prižiūrėti, jis patikėjimo teise perduodamas Molėtų rajono ugdymo įstaigoms.

Sprendimo tikslas - perduoti Molėtų rajono savivaldybei nuosavybės teise priklausantį turtą Molėtų „Saulutės“ vaikų lopšeliui-darželiui, Molėtų r. Giedraičių Antano Jaroševičiaus gimnazijai, Molėtų gimnazijai, Molėtų pradinei mokyklai, Molėtų progimnazijai ir Molėtų r. Alantos gimnazijai patikėjimo teise valdyti, naudoti ir disponuoti juo.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3 punktas, 7 straipsnio 35 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 ir 4 dalys;

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3 punktas, 3.1 papunktis;

Projekto „Sveikatos priežiūros paslaugų teikimo Molėtų, Panevėžio ir Utenos rajonų mokyklose ir ikimokyklinio ugdymo įstaigose gerinimas“ 2014 m. rugpjūčio 22 d. įgyvendinimo jungtinės veiklos (partnerystės) sutartis Nr. 20/SA-14-23;

Projekto „Sveikatos priežiūros paslaugų teikimo Molėtų, Panevėžio ir Utenos rajonų mokyklose ir ikimokyklinio ugdymo įstaigose gerinimas“ 2015 m. kovo 31 d. įgyvendinimo sutartis Nr. 2015/-4-920/S-69.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – iš Projekto lėšų įgytas turtas pagerins visuomenės sveikatos priežiūros paslaugų prieinamumą ir jų kokybę ugdymo įstaigose.

Neigiamų pasekmių nėra.

**4. Priemonės sprendimui įgyvendinti**

Parengti turto perdavimo ir priėmimo aktus.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

**6.Vykdytojai, įvykdymo terminai**

Molėtų rajono savivaldybės administracija.